Na podlagi 25. člena Zakona o delovnih razmerjih (Uradni list RS, št. 21/2013, 78/2013 – popr., 47/2015 – ZZSDT, 33/2016 – PZ-F, 52/2016 in 15/2017 – odl. US) in tretjega odstavka 70. člena Zakona o javnih uslužbencih (Uradni list RS, št. 63/2007 – uradno prečiščeno besedilo, 65/2008, 69/2008 – ZTFI-A, 69/2008 – ZZavar-E in 40/2012 – ZUJF) **GEODETSKA UPRAVA REPUBLIKE SLOVENIJE,** Zemljemerska ulica 12, 1000 Ljubljana,

**objavlja javno objavo za zasedbo prostega delovnega mesta za določen čas do konca trajanja projekta »Program projektov eProstor« in glede na razpoložljiva sredstva, če slednje nastopi prej**

**VIŠJI SVETOVALEC v Projektni enoti eProstor (šifra DM 293)**

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolsko strokovno izobrazbo (prejšnjo); najmanj visokošolsko strokovno izobraževanje (prva bolonjska stopnja)/visokošolsko strokovno izobrazbo (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolsko univerzitetno izobrazbo (prva bolonjska stopnja);
* najmanj 4 leta delovnih izkušenj;
* znanje uradnega jezika;
* državljanstvo Republike Slovenije;
* kandidati ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Delovno področje prostega delovnega mesta:

- organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi,

- sodelovanje pri oblikovanju sistemskih rešitev in drugih najzahtevnejših gradiv,

- samostojna priprava zahtevnih analiz, razvojnih projektov, informacij, poročil in drugih zahtevnih gradiv,

- naloge na operaciji programa projektov eProstor (Evropska kohezijska politika),

- samostojno opravljanje drugih zahtevnejših nalog.

Prednost pri izboru bodo imeli kandidati z:

- izkušnjami z izvajanjem pisarniških del (npr. področje financ, kadrov, javnih naročil ali drugih splošnih podpornih dejavnosti),

- dobrim poznavanjem MS Office orodij, s poudarkom na znanju MS Excela,

- zaželene so izkušnje pri izvajanju projektov, ki so bili financirani s sredstvi EU.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer (program) izobrazbe ter leto in ustanova, na kateri je bila izobrazba pridobljena;
2. pisno izjavo kandidata o izpolnjevanju pogoja glede zahtevanih delovnih izkušenj, v kateri navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu, kratko opiše delo, ki ga je opravljal pri tem delodajalcu in navede stopnjo izobrazbe (npr. ali gre za V., VI., VII. stopnjo zahtevnosti), ki je bila zahtevana za delovno mesto, na katerem je opravljal delo;
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo kandidata, da za namen tega postopka dovoljuje Geodetski upravi RS pridobivanje podatkov iz 3. točke iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki si jih je pridobil.

Strokovna usposobljenost kandidatov se bo presojala na podlagi predloženih izjav, na podlagi razgovora s kandidati ali s pomočjo morebitnih drugih metod preverjanja strokovne usposobljenosti kandidatov.

Projekt »Program projektov eProstor« delno financira Evropska unija iz Evropskega sklada za regionalni razvoj. Projekt se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi: »2. Povečanje dostopnosti do informacijsko-komunikacijskih tehnologij ter njihove uporabe in kakovosti«, prednostne naložbe »2.2 Krepitev aplikacij IKT za e-upravo, e-učenje, e-vključenost, e-kulturo in e-zdravje«.

Izbrani kandidat bo delo opravljal na uradniškem delovnem mestu VIŠJI SVETOVALEC brez imenovanja v naziv. Pravice oziroma obveznosti se mu bodo določile glede na uradniški naziv višji svetovalec III. Z izbranim kandidatom bo sklenjeno delovno razmerje za določen čas s polnim delovnim časom do konca trajanja projekta »Program projektov eProstor« in glede na razpoložljiva sredstva, če slednje nastopi prej. Izbrani kandidat bo delo opravljal v poslovnih prostorih na naslovu Geodetska uprava RS, Zemljemerska ulica 12, 1000 Ljubljana oziroma v drugih njegovih uradnih prostorih.

Kandidat vloži prijavo v pisni obliki, ki jo pošlje v zaprti ovojnici z označbo: **»za javno objavo za prosto delovno mesto VIŠJI SVETOVALEC v Projektni enoti eProstor: 10004-37/2022-2552«** na naslov: Geodetska uprava Republike Slovenije, Zemljemerska ulica 12, 1000 Ljubljana, in sicer **v roku 8 dni** po objavi na osrednjem spletnem mestu državne uprave www.gov.si/zbirke/delovna-mesta in spletnih straneh Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: pisarna.gu@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni po opravljeni izbiri.

Informacije o delovnem področju in izvedbi javne objave tel. št. 01 478 48 00, vsak delavnik med 10.00 in 11.00 uro.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.